། །དཔལ་ལྡན་བླ་མ་དམ་པ་རྣམས་ལས་མདོ་དང་སྔགས་ཀྱིས་བསྡུས་པའི་་ཟབ་པང་
ཟ པ་དང་
རྒྱ་ཆེ་བའི་ཆོས་ཚུལ་ཇི་ལྟར་མནོས་པའི་ཐོབ་ཡིག་
ལུང་ཆོས་བདུད་རྩིའི་རོལ་མཚོ་ཞེས་
བྱ་བ་བཞུགས་སོ། །
༄༅། །སྐྱབས་གནས་ཀུན་འདུས་ཀྱི་ངོ་བོ་ཐུབ་དབང་རྡོ་རྗེ་འཆང་དང་དབྱེར་མ་མཆིས་པའི་རྗེ་བཙུན་བླ་མ་
དམ་པ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་མི་བསྐྱོད་དགྱེས་བཞད་རྡོ་རྗེ་ཞལ་སྔ་ནས་དང་། དེ་
ཉིད་ཀྱི་རྣམ་འཕྲུལ་མཁས་ཤིང་གྲུབ་བརྙེས་ཀྱི་བླ་མ་འདུས་པའི་ལྷ་གྲངས་དང་མཉམ་པ་རྣམས་ཀྱི་ཞབས་ལ་
དུས་ཐམས་ཅད་དུ་ཕྱག་འཚལ་ཞིང་སྐྱབས་སུ་མཆིའོ། །བརྩེ་བ་ཆེན་པོས་འབྲལ་བ་མེད་པར་རྗེས་སུ་བཟུང་
ནས་དུས་རྟག་ཏུ་ཐེག་པ་མཆོག་གི་དགེ་བའི་བཤེས་གཉེན་མཛད་དུ་གསོལ། ཆོས་སྐུའི་མཁའ་ལས་གཟུགས་
སྐུའི་དཀྱིལ་འཁོར་གྲངས་མེད་ཟླ་གཟུགས་ཇི་བཞིན་གཅིག་བུ་ཉིད་ནི་དུ་མའི་ཉམས་ཀྱིས་གར་མཛད་པ།
།སྣང་བའི་རྫིང་བུར་མོས་བཞིན་འཆར་བས་དུ་མ་རོ་གཅིག་ཉིད་གྱུར་དངོས་དང་བརྒྱུད་པའི་བླ་མའི་ཚོགས་
རྣམས་དང༌། །ཡི་དམ་ལྷ་ཚོགས་བསྟན་བསྲུང་ཞི་ཁྲོ་སྐྱབས་གནས་ཀུན་འདུས་གཏན་གྱི་རྣམ་འདྲེན་ཕྲ་རགས་
སྲིད་མཚོ་ལས་སྒྲོལ་དེད་དཔོན་མཆོག །རྒྱལ་ཀུན་སྤྱི་གཟུགས་རིགས་ཀྱི་བདག་པོ་འཁོར་ལོའི་མགོན་དེས་
བྱང་ཆུབ་བར་ལ་འབྲལ་མེད་སྐྱོངས་ལ་དངོས་གྲུབ་མ་ལུས་སྩོལ། །བསྟན་པའི་བདག་པོ་རྣམ་འདྲེན་
ཤཱཀྱའི་ཏོག །རྒྱལ་ཀུན་མཛད་པའི་ཁུར་བསྣམས་བྱམས་འཇམ་དབྱངས། །ཤིང་རྟ་ཆེ་གཉིས་ཇོ་འབྲོམ་ཡབ་
སྲས་སོགས། །རྟག་ཏུ་འབྲལ་མེད་གདམས་ངག་ཚིམ་པར་སྩོལ། །རྨོངས་མུན་ཆེར་འཐིབ་གངས་ཅན་ནོར་
འཛིན་གཞིར། །འཁྲུལ་བྲལ་བཤད་དང་སྒྲུབ་པའི་ཉི་འོད་འབུམ། །གསལ་མཛད་རྒྱལ་བ་གཉིས་པ་ཙོང་ཁ་པ། །
འཇམ་དཔལ་དབྱངས་ཁྱོད་བདག་སྙིང་པདྨོར་བཞུགས། །འཇམ་དབྱངས་བླ་མའི་གདམས་ངག་པད་མའི་ཚལ། །
ལེགས་བཤད་ཉི་འོད་འབུམ་ཕྲག་གིས་བཞད་པར། །རྒྱལ་ཀུན་ངོ་མཚར་དགྱེས་འཛུམ་དབྱངས་སྙན་ཅན། །རྡོ་རྗེ་
འཆང་ཅན་བརྒྱུད་པར་བཅས་པས་སྐྱོངས། །ལེགས་བཤད་སྙན་སྒྲོགས་ཐོས་བསམ་གཤོག་ཟུང་གིས། །སྒོམ་སྒྲུབ་
མཁའ་ལ་རྩེ་དགས་རོལ་འདོད་རྣམས། །གདམས་ངག་སྦྲང་རྩིའི་ཚལ་ལ་འཇུག་པའི་ཆེད། །ཐོབ་ཡིག་བདུད་
རྩིའི་རོལ་མཚོ་འདི་ན་འགོད། །དེ་ཡང་དུས་གསུམ་གྱི་སངས་རྒྱས་རྣམས་ཀྱིས་དང་པོར་ཐུགས་བསྐྱེད། བར་དུ་
ཚོགས་བསགས། མཐར་སངས་རྒྱས་པ་ཐམས་ཅད་གདུལ་བྱའི་དོན་ཁོ་ན་ཡིན་ལ། དོན་བྱེད་ཚུལ་ཡང་གཙོ་
བོར་གསུང་གི་མཛད་པའི་སེམས་ཅན་རང་རང་གི་སྐལ་བ་བཞིན་དུ་སྡུག་བསྔལ་སེལ་བ་དང་། གནས་སྐབས་
དང་མཐར་ཐུག་གི་བདེ་བ་སྒྲུབ་པ་ཁོ་ན་ཡིན་པས། བསྟན་པ་ཡུན་རིང་དུ་གནས་པ་ནི་སེམས་ཅན་གྱི་ཕན་
བདེའི་གཞི་རྟེན་གཅིག་པུ་ཡིན་ལ། དེ་ཡང་མདོ་ལས། ཆོས་རྣམས་ཐམས་ཅད་བཀའ་དང་བསྟན་བཅོས་གཉིས་
སུ་འདུ། །ལེགས་པར་གསུང་དང་དེ་ཡི་དགོངས་འགྲེལ་པ། །དེ་ཡི་དབང་གིས་ཤཱཀྱའི་བསྟན་པ་ཡང་། །འཇིག་
རྟེན་ཁམས་སུ་ཡུན་རིང་གནས་པར་འགྱུར། ། ཞེས་གསུངས་པ་ལྟར་ལུང་སྡེ་སྣོད་གསུམ་གྱི་འཆད་ཉན་དང་།
97

ལམ་བསླབ་པ་གསུམ་གྱི་ཉམས་ལེན་གདུལ་བྱའི་རྒྱུད་ལ་འཇུག་པ་དང་། གནས་པ་དང་།
་དང་། གནས་པ་དང་། འཕེལ་བའི་དབང་
གིས་བསྟན་པ་དར་ཞིང་རྒྱས་པར་འགྱུར་བས། རང་གཞན་གྱི་དོན་གཉིས་སྒྲུབ་པའི་ཐབས་ནི་ཐོས་བསམ་སྒོམ་
གསུམ་ཁོ་ན་རག་ལས་ཤིང་། དེ་གསུམ་གྱི་ནང་ནས་གཙོ་བོ་ནི་སྒོམ་པ་ཡིན་ཀྱང་ཉམས་སུ་ལེན་ཚུལ་མ་ཤེས་ན་
བསྒོམ་པའི་ངལ་བ་དོན་མེད་དུ་འགྲོ་བས། རྩ་བ་ནི་ཐོས་པ་ཉིད་ཡིན་པར་གསུངས་སོ། །དེའི་ཚུལ་ཡང་མདོ་སྡེ་
རྣམས་ལས། མཉན་པར་བྱ། གཟུང་བར་བྱ། བཀླག་པར་བྱ། ཀུན་ཆུབ་པར་བྱ། ཚུལ་བཞིན་ཡིད་ལ་བྱ། ཞེས་དང་
པོར་བླ་མ་ལས་ཚིག་དོན་ལེགས་པར་མཉན་ཞིང་། འདྲིས་པར་བྱས་ནས་བསམ་སྒོམ་ལ་འཇུག་པར་གསུངས་པ་
ལྟར། བླ་མ་མཚན་ཉིད་དང་ལྡན་པ་ལ་གདམས་ངག་རྣམ་པར་དག་པ་ཉན་པ་གལ་ཆེ་བ་ཡིན་ལ། དེ་ཡང་རང་རེ་
རྣམས་ལ་རྫོགས་པའི་སངས་རྒྱས་ཀྱིས་གསུངས། བཀའ་བསྡུ་བ་བོ་རྣམས་ཀྱིས་བསྡུས། འགྲེལ་མཛད་མཁན་པོ་
རྣམས་ཀྱིས་བཀྲལ། གངས་ཅན་གྱི་ལྗོངས་འདིར་ལོ་པཎ་ཚད་ལྡན་རྣམས་ཀྱིས་བསྒྱུར། མཁས་པའི་དབང་པོ་
རྣམས་ཀྱིས་ལུང་དང་རིགས་པས་གཏན་ལ་ཕབ། སྒྲུབ་ལ་གཞོལ་བ་རྣམས་ཀྱིས་ཉམས་སུ་བླངས་ཏེ་འབྲས་བུ་
གྲུབ་པའི་རྟགས་མཚན་མངོན་དུ་གྱུར་བའི་ཆོས། བརྒྱུད་པ་དམ་པ་བར་མ་ཆད་པ་ཞིག་མཉན་དགོས་ཀྱི། རྒྱུ་
མཚན་མེད་པའི་ཅལ་སྒྲོགས་ཀྱི་རྗེས་སུ་འབྲང་བའི་རྨོངས་ཞེན་ཙམ་གྱིས་རང་གི་དོན་ཡང་མི་འགྲུབ་ན།
གཞན་བསླུ་བ་ག་ལ་རུང་། དེའི་ཕྱིར་སྔོན་གྱི་དམ་པ་རྣམས་ཀྱིས་སྟོན་པ་ཡང་དག་པར་རྫོགས་པའི་སངས་རྒྱས་
ནས་རིམ་པར་བླ་མ་མཚན་ལྡན་ལ་སློབ་མ་དམ་ལྡན་གྱིས་གདམས་ངག་མཉན་ནས་བསྟན་པ་སྤེལ་བའི་ཚུལ་
ལས་བརྩམས་ཏེ། ཆོས་འབྱུང་། རྣམ་ཐར། གསན་ཡིག དེབ་ཐེར་སོགས་ཇི་སྙེད་མཛད་པ་རྣམས་བློ་དང་ལྡན་
ཞིང་དོན་དུ་གཉེར་བ་རྣམས་དངོས་སུ་བཤད་སྒྲུབ་ལ་འཇུག་པའི་ཐབས་དང་། བརྒྱུད་ནས་སྐྱེ་དགུ་མཐའ་དག་
རྣམ་པ་ཐམས་ཅད་མཁྱེན་པའི་སར་བགྲོད་པའི་ཐབས་མཁས་རྨད་དུ་བྱུང་བ་ཡིན་ནོ། །ཉམ་ཆུང་བདག་ནི་སོ་
སོའི་སྐྱེ་བོ་ལས་དང་བོ་བའི་གཤིས་ཀྱིས། བསམ་སྦྱོར་རྣམ་དག་འཛོམས་པ་ཤིན་ཏུ་དཀོན་པས་རང་ལ་ཕན་པའི་
རྣམ་དཀར་ཕྲ་མོ་ཡང་སྒྲུབ་དཀའ་ན། གཞན་ཕན་བཤད་སྒྲུབ་ཀྱི་བྱ་བ་སྒྲུབ་པ་ལྟ་ཅི་སྨོས། འོན་ཀྱང་སྟེས་དབང་
ཙམ་གྱིས་རང་འདྲ་ཐ་མལ་བ་དག་གིས་མཐོང་ཐོས་དྲན་རེག་ཙམ་ཡང་རྙེད་པར་དཀའ་བའི་སངས་རྒྱས་དངོས་
ཀྱི་དགེ་བའི་གཤེས་གཉེན་དུ་མའི་ཞབས་སེན་དབང་གི་རྒྱལ་བོ་གཙུག་གི་རྒྱན་དུ་ཐོབ་པའི་བཀའ་དྲིན་ལས།
ཇི་སྐད་དུ། མཉམ་མེད་ཇོ་བོ་ཆེན་པོས། སངས་རྒྱས་མ་ཐོབ་བར་དུ་བླ་མ་དགོས་པས་བཤེས་གཉེན་དམ་པ་
བསྟེན། །གནས་ལུགས་མ་རྟོགས་པར་དུ་ཐོས་པ་དགོས་པས་བླ་མའི་གདམས་ངག་ཉོན། །ཞེས་གསུངས་པ་ལྟར་
གྱི་གཟུགས་བརྙན་རང་གཞན་གྱི་མིག་སྔར་མཐོང་བ་ཙམ་ནི་རང་རྒྱུད་ལ་དཔག་ན་ཤིན་ཏུ་ངོ་མཚར་ཞིང་
དགའ་བའི་གནས་སུ་གྱུར་བས། དེས་ན་འདིར་རྒྱལ་བ་རྡོ་རྗེ་འཆང་སྙིགས་མའི་དུས་སུ་རྡོ་རྗེ་སློབ་དཔོན་གྱི་
གཟུགས་སུ་སྤྲུལ་ནས་རྒྱལ་བའི་མཛད་པ་སྟོན་པར་ཐུབ་པའི་དབང་བོ་རང་ཉིད་ཀྱིས་གསུངས་བཞིན་སྙོམས་
ལས་པ་རཏྣ་ངྷ་ཛ་བདག་གིས་ཀྱང་། ངེས་པ་དོན་གྱི་༧ཀུན་མཁྱེན་བླ་མ་རྗེ་བཙུན་དཀོན་མཆོག་འཇིགས་མེད་
དབང་པོ་དང་། དེ་ཉིད་ཀྱི་སློབ་མར་གྱུར་བའི་བཤེས་གཉེན་མཚན་ཉིད་དང་ལྡན་པ་སུམ་ཅུ་སོ་གཉིས་ཏེ། རྡོ་རྗེ་
འཆང་དངོས་དཔལ་ལྡན་བླ་མ་དམ་པ་རྣམས་ཀྱིས་དམ་པའི་ཆོས་ཀྱི་བདུད་རྩིའི་བགོ་སྐལ་སྩལ་བ་རྣམས་བླ་
མའི་བཀའ་དྲིན་རྗེས་སུ་དྲན་པའི་གུས་པ་བསྐྱེད་པ་དང་། རང་གིས་སྐལ་བ་བཟང་བོའི་དགའ་སྟོན་ཐོབ་པའི་
དྲན་པ་གསོ་བ་དང་། ཚེ་རབས་གཞན་དུ་རྒྱལ་བ་གཉིས་པའི་རིང་ལུགས་དྲི་མ་མེད་པ་དང་མི་འབྲལ་བར་དེ་
ཉིད་བཤད་པ་དང་སྒྲུབ་པའི་སྒོ་ནས་རང་གཞན་གྱི་དོན་བསྒྲུབ་པ་དང་། ལུང་ཆོས་དོན་དུ་གཉེར་བ་རྣམས་ལ་སྤྲོ་
98

བ་བསྐྱེད་པ་དང་། གདམས་ངག་གི་ཁུངས་ཤེས་པར་བྱ་བ་དང་། བརྒྱུད་པ་རྣམ་པར་དག་པ་དང་མ་དག་པ་
འབྱེད་པའི་བློ་གྲོས་ཀྱི་འཇུག་པ་སྤེལ་བའི་ཕྱིར་དུ། རང་གིས་ཇི་ལྟར་ཐོབ་པའི་དམ་པའི་ཆོས་ཀྱི་ཐོབ་ཡིག་ལུང་
ཆོས་བདུད་རྩིའི་རོལ་མཚོ་ཞེས་བྱ་བ་བྲི་བ་ལ། བསྟན་པ་འཇུག་པའི་སྒོ་སྐྱབས་སུ་འགྲོ་བ་རྟེན་དུ་བྱས་ནས་
བསླབ་པའི་གཞི་ཡོངས་སུ་རྫོགས་པ་དགེ་སློང་གི་སྡོམ་པ་ཇི་ལྟར་ནོད་པའི་ཚུལ་དང་། དེ་ནས་དགེ་བའི་བཤེས་
གཉེན་གྱི་གསུང་གི་བདུད་རྩི་མྱང་བའི་ཚུལ་ལོ། །དང་པོ་ལ་བསྟན་པའི་རྩ་བ་སོ་སོར་ཐར་བའི་མཆོག་བསྙེན་
རྫོགས་ཀྱི་སྡོམ་པ་ལེགས་པར་མནོས་པའི་བརྒྱུད་པ་ལུགས་གཉིས་ལས། པཎ་ཆེན་ལས་བརྒྱུད་པའི་ལུགས་ནི།
ཡང་དག་པར་རྫོགས་པའི་སངས་རྒྱས། ཤཱ་རིའི་བུ། སྲས་སྒྲ་གཅན་འཛིན། བྲམ་ཟེ་སྒྲ་གཅན་འཛིན། མགོན་པོ་
ཀླུ་སྒྲུབ། ཡོན་ཏན་བློ་གྲོས། རཏྣ་མིཏྲ། དྷརྨཔཱ་ལ། གུ་ཎ་མཏི། ཆོས་ཀྱི་ཕྲེང་བ། ཞི་བའི་འབྱུང་གནས་སྦས་པ། ཤཱཀྱ་
ཤྲཱི། བྱང་ཆུབ་དཔལ། བདེ་བ་དཔལ། མཁན་ཆེན་དཀའ་བཞི་བ་གྲགས་པ་གཞོན་ནུ། བུ་སྟོན་རིན་པོ་ཆེ། ༧འདི་
གཉིས་ཀྱི་བར་དུ་ཐུགས་སྲས་རིན་ཆེན་རྣམ་རྒྱལ་ཞེས་འགའ་ཞིག་ན་སྣང་ཞིང་། འདུལ་འཛིན་པ་ནི། རྗེ་
འཁྲུངས་ནས་ལོ་བཅོ་བརྒྱད་དང་། རྒྱལ་ཚབ་འཁྲུངས་ནས་ལོ་བཅུ་གཅིག་སོང་བ་ཤིང་སྟག་ལ་འཁྲུངས་པར་
བཤད་པས་བུ་སྟོན་གྱི་ཞབས་མ་ཟིན་ནམ་སྙམ། ཤེར་འབྱུང་བློ་གྲོས་སྦས་པ་ནི། ཞྭ་ལུ་མཁན་པོ་གྲགས་པ་རྒྱལ་
མཚན་དང་། འདུལ་འཛིན་པ་གཉིས་ཀྱི་སློབ་མ་ཡིན་པ་དང་། ཞྭ་ལུ་མཁན་པོ་གྲགས་རྒྱན་ནི་བུ་སྟོན་ལས་
བསྙེན་པར་རྫོགས་པར་བཤད་པས་དཔྱད། གྲགས་པ་རྒྱལ་མཚན། ཤེར་འབྱུང་བློ་གྲོས་སྦས་པ། མཁས་པ་ཡེ་ཤེས་
གྲགས་པ། འདི་རྗེའི་དངོས་སློབ་ཡེ་ཤེས་གྲགས་པ་ཡིན་མིན་དཔྱད། ཤངས་སྟོན་བློ་གྲོས་ལེགས་བཟང་།པཎ་
ཆེན་དམ་ཆོས་ཡར་འཕེལ། པཎ་ཆེན་བློ་བཟང་ཆོས་རྒྱན། སྔགས་ཆེན་དཀོན་མཆོག་རྒྱལ་མཚན། པཎ་ཆེན་བློ་
བཟང་ཡེ་ཤེས། གཉིས་པ་གོང་འཕེལ་གྱི་ཚུལ་དུ་བླ་ཆེན་བརྒྱུད་དུ་གྲགས་པའི་བརྒྱུད་པ་ནི། སྟོན་པ་སངས་རྒྱས།
ཤཱ་རིའི་བུ། སྲས་སྒྲ་གཅན་འཛིན། བྲམ་ཟེ་སྒྲ་གཅན་འཛིན། ཀླུ་སྒྲུབ། ལེགས་ལྡན་འབྱེད། དཔལ་སྦས། ཡེ་ཤེས་
སྙིང་པོ། མཁན་ཆེན་ཞི་བ་འཚོ། སྦ་རཏྣ། 7ཀློང་རྡོལ་གསན་ཡིག་ཏུ། སྦ་ཁྲི་སྤྱན་ནམ་གསལ་སྣང་ཞེས་ཡོད།
དམར་ཤཱཀྱ་མུ་ནི། ནམ་མཁའ་མཛོད། ༧ གངྒཱའི་ཆུ་རྒྱུན་དང་། རྒྱལ་དབང་བདུན་པའི་གསན་ཡིག་ཏུ་འདི་མི་
འབྱུང་ཞིང་། གཙང་རབ་གསལ་གྱི་མཚན་གྱི་རྣམ་གྲངས་ཡིན་མིན་བརྟགས། གཡོ་དགེ་འབྱུང་། བླ་ཆེན་
དགོངས་པ་རབ་གསལ། སྤ་གོང་ཡེ་ཤེས་གཡུང་དྲུང་། ༧མཁས་པ་མི་བཅུ་བླ་ཆེན་གྱིས་བསྙེན་པར་རྫོགས་པའི་
ལོ་རྒྱུས་ལྟར་ན། འདི་གཉིས་མཁན་བརྒྱུད་དང་བཤད་བརྒྱུད་དུ་དགོས་མི་དགོས་བརྟགས། གྲུམ་ཡེ་ཤེས་རྒྱལ་
མཚན། ཀླུ་མེས་ཚུལ་ཁྲིམས་ཤེས་རབ། གཟུས་རྡོ་རྗེ་རྒྱལ་མཚན། སྣེ་བོ་གྲགས་པ་རྒྱལ་མཚན། འབྲེ་ཤེས་རབ་
འབར། ༧འདི་གཉིས་ཀྱི་བར་དུ་གངྒཱའི་ཆུ་རྒྱུན་དུ་བྱ་བརྩོན་འགྲུས་འབར་སྣང་། རྩིས་པ་གཞོན་ནུ་སེངྒེ། གྲོ་སྟོན་
བདུད་རྩི་གྲགས། མཆིམས་ནམ་མཁའ་གྲགས། ཟེའུ་གྲགས་པ་ཤེས་རབ། མཆིམས་བློ་བཟང་གྲགས་པ། གྲོ་སྟོན་
ཀུན་དགའ་རྒྱལ་མཚན། དཔང་སྟོན་གྲུབ་པོ་ཤེས་རབ། ༧མཁན་པོ་གཞོན་ནུ་སེངྒེ་ནས་འདིའི་བར་བདུན་ནི་
སྣར་ཐང་མཁན་པོ་ཡིན། ཐམས་ཅད་མཁྱེན་པ་དགེ་འདུན་གྲུབ། འདུལ་འཛིན་བློ་གྲོས་སྦས་པ། ༧དགའ་ལྡན་
ཆོས་འབྱུང་དུ། ཆོས་རྗེ་ཐམས་ཅད་མཁྱེན་པས་མཁན་པོ་དང་། ཆོས་རྗེ་འདུལ་དཀར་བས་ལས་སློབ་གནང་ནས་
བསྙེན་པར་རྫོགས་པར་མཛད་ཅེས་གསུངས་པས་གངྒཱར་མི་འབྱུང་བ་ལྟར་མེད་ཀྱང་རུང་། གནས་རྙིང་ཀུན་
དགའ་བདེ་ལེགས། རྒྱལ་བ་དགེ་འདུན་རྒྱ་མཚོ། ཞལ་སྔ་ནས་དགེ་ལེགས་དཔལ་བཟང་། རྒྱལ་བ་བསོད་ནམས་
རྒྱ་མཚོ། པཎ་ཆེན་དམ་ཆོས་ཡར་འཕེལ། རྗེ་བཙུན་བློ་བཟང་ཆོས་ཀྱི་རྒྱལ་མཚན། དེ་སྲས་དཀོན་མཆོག་རྒྱལ་
99

མཚན། པཎ་ཆེན་བློ་བཟང་ཡེ་ཤེས། ལྕང་སྐྱ་རོལ་བའི་རྡོ་རྗེ་ཡེ་ཤེས་བསྟན་པའི་སྒྲོན་མེ། དོན་གྱི་སླད་དུ་མཚན་
ནས་སྨོས་ཏེ་མཁན་པོ་འདུལ་བ་རྒྱ་མཚོའི་མངའ་བདག་ཐམས་ཅད་མཁྱེན་པ་དཀོན་མཆོག་འཇིགས་མེད་
རྗེ་དེ་ཉིད་ཀྱིས་དཔལ་ལྡན་བཀྲ་ཤིས་འཁྱིལ་གྱི་བཀྲ་ཤིས་ཀྱི་གཙུག་ལག་ཁང་གཟིམས་ཆུང་ཐུབ་
དབང་བོ།
བསྟན་ཕོ་བྲང་དུ་མཁན་སློབ་སྦྲགས་མའི་སྒོ་ནས་བདག་ལ་བཀའ་དྲིན་དུ་སྩལ་ཏོ། །བསྙེན་རྫོགས་ཀྱི་སྡོམ་པ་
དགེ་འདུན་ལས་ཐོབ་པ་ཡིན་ཀྱང་དེ་ཐམས་ཅད་མཁན་པོའི་བཀའ་དྲིན་ལས་བྱུང་བ་ཡིན་གསུངས་པ་ལྟར་
མཁན་བརྒྱུད་བགྲང་ན། གཙང་གིས་མཁན་པོ་དང་། གཡོས་སློབ་དཔོན་བྱས་ནས་བླ་ཆེན་དགེ་ཚུལ་དུ་བསྒྲུབས།
མཁན་སློབ་སྔར་ལྟར་དང་། དམར་གྱིས་གསང་སྟོན། རྒྱའི་དགེ་སློང་གཉིས་ཀྱིས་ཁ་སྐོང་བྱས་ནས་ལྔའི་ཚོགས་
ཀྱིས་བླ་ཆེན་བསྙེན་པར་རྫོགས་པར་གསུངས་པས། རྒྱལ་སྲས་ཐོགས་མེད་དཔལ་བཟང་གིས་མཛད་པའི་སོ་ཐར་
སྡོམ་པའི་བརྒྱུད་འདེབས་སུ། གངས་ཅན་ཁྲོད་དུ་བསྟན་པ་དར་མཛད་པའི། །མཁན་ཆེན་ཞི་བ་འཚོ་ལ་གསོལ་
བ་འདེབས། །མ་རིག་མུན་པ་སེལ་མཛད་པདྨོའི་གཉེན། །སྦས་སྟོན་རཏྣའི་ཞབས་ལ་གསོལ་བ་འདེབས། ། སངས་
རྒྱས་བསྟན་པ་གསལ་མཛད་ཀུ་མུད་གཉེན། །གཙང་སྟོན་རབ་གསལ་ཞབས་ལ་གསོལ་བ་འདེབས། ། བསྟན་པ་
ཉམས་ཚེ་བསྟན་པ་གསལ་མཛད་པའི། །བླ་ཆེན་དགོངས་པ་གསལ་ལ་གསོལ་བ་འདེབས། །ཞེས་གསུངས་པ་
ལྟར་འཐད་དམ་བརྟག བླ་ཆེན་བརྒྱུད་པ་དང༌། པཎ་ཆེན་བརྒྱུད་པ་གཉིས་ཀ་པཎ་ཆེན་ཐམས་ཅད་མཁྱེན་པ་བློ་
བཟང་ཆོས་ཀྱི་རྒྱལ་མཚན་ལ་མངའ་བའི་ཚུལ་ནི། རྗེ་དེ་ཉིད་ཀྱི་རྣམ་ཐར་དང་། རྒྱལ་བ་བསོད་ནམས་རྒྱ་
མཚོའི་རྣམ་ཐར་ལས་ཤེས་པར་བྱ་ལ། འདིར་གསན་ཡིག་གངྒཱའི་ཆུ་རྒྱུན་ལས། བླ་ཆེན་བརྒྱུད་དང་པཎ་ཆེན་
བརྒྱུད་གཉིས་ཀར་སྲས་སྒྲ་གཅན་འཛིན་དང་། བྲམ་ཟེ་སྒྲ་གཅན་འཛིན་གྱི་བར་དུ་བླ་མ་གཞན་མི་འདུག་པ། དེ་
བཞིན་གཤེགས་པ་མྱ་ངན་ལས་འདས་ནས་ལོ་བརྒྱ་དང་བཅུ་ན་མི་རུང་བའི་བཞི་བཅུ་སུན་དབྱུང་བའི་བཀའ་
བསྡུ་བར་བའི་ཚེ་ཐམས་ཅད་འདོད